《秋晚日少陵原游山泉之什》
唐代·杨发

喧浊侵肌性未沈，每来云外恣幽寻。尘衣更喜秋泉洁，

倦迹方依竹洞深。暂过偶然应系分，有期终去但劳心。

唯怜一夜空山月，似许他年伴独吟。

作者简介：杨发，字至之，先为同州冯翊人，父遗直始家于苏州。生卒年均不详，约唐武宗会昌中前后在世。工于诗。太和四年，（公元八三o年）登进士第。历太常少卿，出为苏州刺史。后为岭南节度，严于治军。军人遂怨起为乱，囚发于邮舍。坐贬婺州刺史，卒于任。发为诗清新浏亮，传世颇多。唐代著名诗人。